
ALYTAUS RAJONO SAVIVALDYBĖS TARYBA

SPRENDIMAS
DĖL MOKINIŲ PRIĖMIMO Į ALYTAUS RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO IR BENDROJO UGDYMO PROGRAMAS TVARKOS APRAŠO PATVIRTINIMO

2025 m. balandžio 14 d. Nr. K-49
Alytus

Vadovaudamasi Lietuvos Respublikos vietos savivaldos įstatymo 6 straipsnio 5 punktu, 15 straipsnio 4 dalimi, Lietuvos Respublikos švietimo įstatymo 29 straipsnio 2, 3, 4 dalimis, Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo mokslo ir sporto ministro 2024 m. sausio 24 d. įsakymu Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, 2 punktu, Alytaus rajono savivaldybės taryba n u s p r e n d ž i a:
1. Patvirtinti Mokinių priėmimo į Alytaus rajono savivaldybės bendrojo ugdymo mokyklas mokytis pagal priešmokyklinio ugdymo ir bendrojo ugdymo programas tvarkos aprašą (pridedama).
2. Pripažinti netekusiu galios Alytaus rajono savivaldybės tarybos 2011 m. gruodžio 28 d. sprendimą Nr. K-282 „Dėl Priėmimo į Alytaus rajono savivaldybės bendrojo ugdymo mokyklas tvarkos aprašo patvirtinimo“ su visais pakeitimais ir papildymais.
Šis sprendimas per vieną mėnesį nuo jo įteikimo dienos gali būti skundžiamas Regionų administraciniam teismui bet kuriuose teismo rūmuose Lietuvos Respublikos administracinių bylų teisenos įstatymo nustatyta tvarka.
 
Savivaldybės merė                                                                                                     Rasa Vitkauskienė
 



PATVIRTINTA
Alytaus rajono savivaldybės tarybos
2025 m. balandžio 14 d.
sprendimu Nr. K
 
 
MOKINIŲ PRIĖMIMO Į ALYTAUS RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO IR BENDROJO UGDYMO PROGRAMAS TVARKOS APRAŠAS

I SKYRIUS
BENDROSIOS NUOSTATOS
 
1. Mokinių priėmimo į Alytaus rajono savivaldybės bendrojo ugdymo mokyklas mokytis pagal priešmokyklinio ugdymo ir bendrojo ugdymo programas tvarkos aprašas (toliau – Aprašas) nustato bendruosius asmenų priėmimo į bendrojo ugdymo mokyklas (toliau – Mokykla, -os) mokytis pagal priešmokyklinio ir bendrojo ugdymo programas kriterijus, prašymų ir kitų dokumentų pateikimo vietą, pradžią ir pabaigą, dokumentų registravimo, asmenų priėmimo per mokslo metus tvarką, nurodo Alytaus rajono savivaldybės mokyklų vykdomas švietimo programas ir nustato Mokyklų aptarnavimo teritorijas.
2. Aprašas yra parengtas vadovaujantis Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (toliu – Taisyklės), Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašu, patvirtintu Lietuvos Respublikos švietimo, mokslo ir sporto 2024 m. sausio 24 d. įsakymu Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“ (toliau – Kriterijų sąrašas), Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.
3. Apraše vartojamos sąvokos atitinka Lietuvos Respublikos švietimo įstatyme ir Taisyklėse vartojamas sąvokas. Apraše Mokykla – tai Alytaus rajono savivaldybės švietimo įstaiga, vykdanti, priešmokyklinio ir / ar bendrojo ugdymo (pradinio, pagrindinio, vidurinio) programas.
4. Registraciją į mokyklas vykdo Mokyklos. Priėmimą ir skyrimą į grupes / klases pagal priešmokyklinio, pradinio, pagrindinio, vidurinio, pradinio individualizuoto, pagrindinio individualizuoto ugdymo programas ir socialinių įgūdžių ugdymo programą Mokyklose vykdo direktorius Mokinių priėmimo komisijos teikimu.
5. Mokinių priėmimo komisija sudaroma iš Mokytojų tarybos deleguotų mokytojų, pagalbos mokiniui specialistų ir direktoriaus pavaduotojų ugdymui, jos darbo reglamentą ir skirstymo į klases / grupes tvarkos aprašą tvirtina Mokyklos direktorius.
 
II SKYRIUS
PRIĖMIMO MOKYTIS PAGAL PRIEŠMOKYKLINIO IR BENDROJO UGDYMO PROGRAMAS KRITERIJAI
 
6. Priėmimo į Mokyklas (išskyrus mokyklas, skirtas mokiniams, turintiems specialiųjų ugdymosi poreikių) mokytis pagal priešmokyklinio ugdymo, pradinio ugdymo ir pagrindinio ugdymo programas kriterijai (toliau – Kriterijai):
6.1. asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai Mokykla, priskirta savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą savivaldybės Mokyklą, kuri atitinka jų fizinius poreikius, kartu su vaikais, gyvenančiais Mokyklai priskirtoje aptarnavimo teritorijoje, ir į ją patekti be eilės;
6.2. asmenys ir jų bent vienas iš tėvų (globėjų, rūpintojų), gyvenantys ir gyvenamąją vietą deklaravę Mokyklai priskirtoje aptarnavimo teritorijoje, globojamų ar įvaikintų vaikų globėjai, rūpintojai, gyvenamąją vietą deklaravę Mokyklai priskirtoje aptarnavimo teritorijoje. Iš šių asmenų, pageidaujančių mokytis Mokykloje, sudaromos eilės priešmokyklinės ugdymo grupių srautuose, klasių srautuose, vadovaujantis šiais kriterijais (kriterijai išdėstyti pagal prioritetą):
6.2.1. pirmumo teise priimami įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);
6.2.2. pirmumo teise priimami asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;
6.2.3. pirmumo teise priimami asmenys, gyvenamąją vietą deklaravę savivaldybės suteiktame socialiniame būste;
6.2.4. pirmumo teise priimami asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje Mokykloje;
6.2.5. pirmumo teise priimami pedagoginių darbuotojų, dirbančių toje Mokykloje, vaikai;
6.2.6. pirmumo teise priimami darbuotojų, kurie patenka į Alytaus rajono savivaldybės tarybos sprendimu patvirtintą Trūkstamų specialistų pritraukimo į savivaldybės viešąsias ir biudžetines įstaigas programą, vaikai;
6.2.7. asmenys, ilgiausiai gyvenantys ir gyvenamąją vietą deklaravę Mokyklai priskirtoje aptarnavimo teritorijoje;
6.2.8 kai likusių mokymosi vietų yra mažiau nei asmenų, kurie ilgiausiai gyvena Mokyklai priskirtoje aptarnavimo teritorijoje su ta pačia registracijos Mokyklai priskirtoje aptarnavimo teritorijoje data, pirmumas suteikiamas asmenims, kurie gyvena arčiausiai Mokyklos einant pėsčiomis;
6.3. asmenys dėl mokymosi vietų trūkumo savivaldybės bendrojo ugdymo mokykloje,  kurios aptarnavimo teritorijoje gyvena, jų prašymu nukreipti į kitą artimiausią savivaldybės mokyklą, vykdančią tą pačią priešmokyklinio ugdymo, pradinio ugdymo ir pagrindinio ugdymo programą, turinčią laisvų mokymosi vietų, savivaldybės vykdomosios valdžios įgalioto darbuotojo į joje laisvas mokymosi vietas priimami pirmumo teise.
7. Į laisvas mokymosi vietas, likusias priėmus mokinius pagal Mokyklai priskirtą aptarnavimo teritoriją, į bendrąsias Mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas priimami asmenys, gyvenantys ir gyvenamąją vietą deklaravę Mokyklai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys Mokyklai priskirtoje aptarnavimo teritorijoje. Esant daugiau prašymų nei laisvų mokymosi vietų Mokykloje, eilė sudaroma pirmumą teikiant asmenims, kurie gyvena ir gyvenamąją vietą deklaravę savivaldybės teritorijoje, ir sumuojant 7.1–7.9 papunkčiuose išvardytus kriterijus, kurie yra lygiaverčiai:
7.1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);
7.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;
7.3. dvynukai, trynukai ir kiti daugiavaisio gimimo asmenys (priimami kartu);
7.4. asmenys iš daugiavaikių šeimų;
7.5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;
7.6. asmenys, kurie mokėsi, buvo ugdomi Mokykloje (buvo sudaryta mokymosi sutartis) ir pageidauja tęsti mokymąsi pagal aukštesnio lygmens programą toje pačioje Mokykloje;
7.7. užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Mokyklai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į Mokyklai priskirtą aptarnavimo teritoriją, vaikai;
7.8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;
7.9. pedagoginių darbuotojų, dirbančių toje Mokykloje, vaikai;
7.10. kai likusių laisvų vietų yra mažiau nei asmenų, kurie turi vienodą kriterijų skaičių, pirmumas suteikiamas asmenims, kurie gyvena arčiausiai Mokyklos einant pėsčiomis.
8. Asmenys bendrąją Mokyklą mokytis pagal vidurinio ugdymo programą renkasi iš savo deklaruotai gyvenamajai teritorijai priskirtos mokyklos ar kitos mokyklos. Priėmimo mokytis pagal vidurinio ugdymo programą kriterijai:
[bookmark: part_0629636b68ee48609946f14e8ee1f0c0]8.1. pirmumo teise priimami asmenys, pageidaujantys tęsti mokymąsi pagal vidurinio ugdymo programą, besimokantys Mokyklos II gimnazijos klasėje;
[bookmark: part_e10b1c4afbfc4731ac1146f2d28e53ce]8.2. jei pageidaujančiųjų mokytis yra daugiau nei laisvų mokymosi vietų, mokytis pirmiausia priimami asmenys, jei jie turėjo teisę šioje mokykloje mokytis pagal pagrindinio ugdymo programos antrąją dalį.
9. Mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių, priimami į Alytaus r. Simno gimnazijos specialiojo ugdymo skyriaus specialiąsias klases iš Alytaus rajono savivaldybės ir kitų savivaldybių:
9.1. asmenys, kuriems pedagoginė psichologinė tarnyba dėl įgimtų ar įgytų sutrikimų yra nustačiusi didelius ar labai didelius specialiuosius ugdymosi poreikius;
9.2. asmenys, kuriems gydytojas vaikų neurologas arba gydytojas vaikų ir paauglių psichiatras yra nustatęs: vaikystės autizmą, atipišką (netipišką) autizmą, Rett’o sindromą ar kitus įvairiapusius raidos sutrikimus.
 
III SKYRIUS
PRIĖMIMO Į MOKYKLAS DOKUMENTŲ PATEIKIMO TVARKA

10. Prašymų priėmimas organizuojamas dviem etapais:
10.1. I etapas – nuo einamųjų metų balandžio 1 d. iki birželio 30 d.;
10.2. II etapas – nuo einamųjų metų liepos 1 d. iki rugpjūčio 31 d.
11. Prašymai mokytis į Mokyklas pagal priešmokyklinio, pradinio, pagrindinio, vidurinio, pradinio individualizuoto, pagrindinio individualizuoto ugdymo programas pateikiami asmeniškai atvykus į Mokyklą (arba Mokyklos elektroniniu paštu), kuri priskirta aptarnauti teritoriją, kurioje vaikas ir jo bent vienas iš tėvų (globėjų, rūpintojų), su kuriuo (-ais) jis gyvena, yra deklaravę gyvenamąją vietą.
12. Asmuo, pageidaujantis mokytis, kartu su prašymu mokyklos direktoriui pateikia:
12.1. prašymą (14–16 metų vaikas, turėdamas vieno iš tėvų (rūpintojų) raštišką sutikimą, už vaiką iki 14 metų prašymą pateikia vienas iš tėvų (globėjų);
12.2. asmens tapatybę patvirtinantį dokumentą;
12.3. prie prašymo mokytis pagal pradinio ugdymo, pagrindinio ir vidurinio ugdymo programas papildomai pridedami šie dokumentai: vaiko pažangos ir pasiekimų lentelė, įgyto išsilavinimo pažymėjimas arba mokymosi pasiekimų pažymėjimas ar pažyma apie mokymosi pasiekimus ankstesnėje mokykloje.
13. Mokykla, gavusi prašymą, jį registruoja Dokumentų registre, vadovaudamasi Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011-07-04 įsakymu Nr. V-118 ,,Dėl Dokumentų tvarkymo ir apskaitos taisyklių patvirtinimo“.  
14. Į Alytaus rajono Simno gimnazijos specialiojo ugdymo skyrių (specialiojo ugdymo klasę) priimami asmenys, dėl įgimtų ir įgytų sutrikimų turintys didelių ar labai didelių specialiųjų ugdymosi poreikių, jie papildomai pateikia specialiuosius ugdymosi poreikius įrodančius dokumentus (jų kopijas) teisės aktų nustatyta tvarka.
15. Priimant sprendimą priimti asmenis į Mokyklas atsižvelgiama į nustatytą Mokyklos aptarnavimo teritoriją ir Apraše numatytus Kriterijus.
16. Nesant laisvų vietų pasirinktoje Mokykloje, mokinys nukreipiamas į artimiausią tą pačią programą vykdančią Mokyklą.
17. Mokinys, pageidaujantis pradėti mokytis pagal aukštesnio lygmens ugdymo programą toje pačioje Mokykloje, Mokyklos vadovui teikia tik prašymą (mokymosi pasiekimų įteisinimo dokumento teikti nereikia).
18. Asmuo, turintis specialiųjų ugdymosi poreikių dėl intelekto sutrikimo, baigęs pradinio ugdymo individualizuotą programą, priimamas mokytis pagal pagrindinio ugdymo individualizuotą programą, pateikęs pradinio ugdymo pasiekimų pažymėjimą arba pažymą apie mokymosi pasiekimus.
19. Asmuo, turintis didelių ar labai didelių specialiųjų ugdymosi poreikių dėl intelekto sutrikimo, baigęs pagrindinio ugdymo individualizuotą programą, priimamas mokytis pagal socialinių įgūdžių ugdymo programą, pateikęs pagrindinio ugdymo pasiekimų pažymėjimą arba pažymą apie mokymosi pasiekimus.
20. Iš užsienio atvykęs asmuo, asmuo, Lietuvoje baigęs užsienio valstybės arba tarptautinės organizacijos pradinio, pagrindinio ugdymo programą ar tam tikrą jos dalį arba vidurinio ugdymo programos dalį, priimamas mokytis bendra tvarka.
21. Prašymai priimti mokytis per mokslo metus į laisvas vietas esančiose priešmokyklinio ugdymo grupėse, bendrojo ugdymo mokyklų klasėse priimami visus mokslo metus.

IV SKYRIUS
MOKINIŲ PRIĖMIMAS Į BENDROJO UGDYMO MOKYKLAS IR SKYRIMAS Į KLASES / GRUPES
 22. Asmens priėmimas mokytis įforminamas mokymo sutartimi. Mokymo sutartį pasirašo mokyklos vadovas ir vienas iš tėvų (globėjų) arba vaikas nuo 14 iki 18 metų, turintis vieno iš tėvų (rūpintojų) raštišką sutikimą.
23. Mokymo sutartis sudaroma naujo atvykusio mokytis asmens ar mokinio, pradedančio mokytis pagal aukštesnio lygmens ugdymo programą, mokymosi pagal tą ugdymo programą laikotarpiui. Mokymo sutartis nenutraukiama: laikino mokinio išvykimo gydytis laikotarpiu; laikotarpiu, kai mokinys laikinai (iki 6 mėn.) išvykęs mokytis pagal tarptautinę mokinių mobilumo (judumo), mainų programą ir akademinių atostogų laikotarpiu.
24. Mokymo sutartis registruojama Mokymo sutarčių registracijos žurnale. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka mokykloje. Mokymo sutartis, mokinio ir (ar) jo tėvų (globėjų, rūpintojų) prašymai, pažymos apie mokymosi pasiekimus mokykloje ir kita su mokinio ugdymu susijusi informacija tvarkoma mokykloje. Tvarkant duomenis vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu.
25. Sudarius mokymo sutartį, asmuo įregistruojamas Mokinių registre, nurodoma pirmoji mokinio mokymosi diena.
26. Mokymo (si) sutartis sudaroma iki pirmos mokymosi dienos.
27. Priėmimą ir skyrimą į grupes / klases pagal priešmokyklinio, pradinio, pagrindinio, vidurinio, pradinio individualizuoto, pagrindinio individualizuoto ugdymo programas ir socialinių įgūdžių ugdymo programą Mokyklose vykdo direktorius Mokinių priėmimo komisijos teikimu.
28. Mokyklos direktoriaus įsakymu sudaroma Mokinių priėmimo komisija (toliau – Komisija) iš 3–5 asmenų, tvirtinamas Komisijos darbo tvarkos aprašas, Komisijos narių atsakomybės, mokinių ir tėvų (rūpintojų, globėjų) informavimo tvarkos aprašas, Komisijos posėdžių protokolų ir asmenų pateiktų dokumentų saugojimo vietos ir terminų sąrašas, Priėmimo į Mokyklą kriterijų aprašas.
29. Komisija:
29.1. svarsto priėmimo į Mokyklą prašymus ir sudaro Eilės sąrašą pagal kriterijus, nustatytus Apraše;
29.2. paskirsto mokinius į grupes / klases pagal Mokyklos direktoriaus įsakymu patvirtintą Priėmimo į Mokyklą kriterijų aprašą;
29.3. sudaro priimtų mokinių sąrašus ir pateikia juos Mokyklos direktoriui;
29.4. informuoja asmenis, kurių prašymai nebuvo patenkinti, nurodo prašymų netenkinimo priežastis.
30. Tėvai (globėjai, rūpintojai) turi teisę gauti iš Mokyklos vadovo (jo vadovaujamoje Mokykloje), Alytaus rajono savivaldybės administracijos informaciją apie Mokyklas, teikiančias bendrąjį ir priešmokyklinį ugdymą (klasių, grupių skaičių ir laisvas vietas klasėse, grupėse).
 
V SKYRIUS
BAIGIAMOSIOS NUOSTATOS
 
31. Alytaus rajono savivaldybės bendrojo ugdymo mokyklų vykdomų ugdymo programų aptarnavimo teritorijų sąrašas pridedamas.
32. Aktualiems, Kriterijų sąraše nenumatytiems atvejams nagrinėti sudaroma Nenumatytų atvejų komisija (toliau – Atvejų komisija). Atvejų komisija sudaroma iš mokyklų savininko teises ir pareigas įgyvendinančios institucijos (savivaldybės mero teiktų asmenų) ir mokyklų atstovų. Atvejų komisiją sudaro ir jos darbo reglamentą tvirtina Alytaus rajono savivaldybės meras.
33. Mokinių priėmimo į Alytaus rajono savivaldybės bendrojo ugdymo mokyklas priežiūrą vykdo Alytaus rajono savivaldybės administracijos Švietimo, kultūros ir sporto skyrius.
34. Už Mokyklos priešmokyklinio ugdymo grupių / bendrojo ugdymo klasių komplektavimo vykdymo pažeidimus atsako Mokyklos direktorius teisės aktų nustatyta tvarka.
35. Informacija apie priėmimą į Mokyklas, priėmimo pradžią ir pabaigą, prašymų pateikimo laiką, privalomus pateikti dokumentus skelbiama Mokyklų informaciniuose stenduose, Mokyklų ir Alytaus rajono savivaldybės interneto svetainėse. Už informacijos viešinimą atsako Mokyklos direktorius.
36. Įgyvendinant aprašą vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis.
Priėmimo į Alytaus rajono savivaldybės
bendrojo ugdymo mokyklas mokytis pagal
priešmokyklinio ugdymo ir bendrojo ugdymo
programas tvarkos aprašo
priedas

ALYTAUS RAJONO SAVIVALDYBĖS BENDROJO UGDYMO MOKYKLŲ VYKDOMŲ UGDYMO PROGRAMŲ APTARNAVIMO TERITORIJŲ SĄRAŠAS
	Eil.
Nr.
	Mokyklos pavadinimas
	Vykdoma ugdymo programa
	Aptarnavimo teritorija

	1.
	Alytaus r. Butrimonių gimnazija
	Vidurinio ugdymo programa, pagrindinio ugdymo programos I ir II dalys, pradinio ugdymo programa
	Aleksandravos k., Apynėlių k., Ąžuolėnų k., Beržinės k., Butrimiškių k., Butrimonių mstl., Darbalaukio k., Dūdiškių k., Dūkiškių k., Eičiūnų k., Eigirdonių k., Gailiakiemio k., Gerulių k., Greikonių k., Griškonių k., Janaukos k., Juodgirio k., Jurkonių k., Lelionių k., Likiškių k., Liubartiškių k., Mažiūnų k., Mickūnavos k., Olendernės k., Pabalių k., Pikuškių k., Plasapninkų k., Ratininkų k., Silvanavos k., Stanuliškių k., Trakininkų k., Vadaišiškių k., Vanagėlių k., Vanžadiškių k., Žaliosios k., Adamonių k., Ardiškių k., Gajauciškio k., Gemaitiškių k., Gerkiškių k., Karvelninkų k., Kerų k., Kružiūnų k., Kulabiškių k., Medukštos k., Mišiškių k., Navasiolkių k., Norgeliškių k., Padvariškių k., Paliepių k., Panemuninkėlių k., Peckūnų k., Pievagalių k., Punios k., Raganiškių k., Raižavos k., Raižių k., Raubonių k., Silgionių k., Staniavos k., Strielčių k., Taučionių k., Vaidaugų k., Vaisodžių k., Vaišupio vs., Valiūnų k., Žagarių k., Žiūkų k.

	1.1.
	Alytaus r. Butrimonių gimnazijos Punios pradinio ugdymo skyrius
	Ikimokyklinio, priešmokyklinio ir pradinio ugdymo programa
	Adamonių k., Aleksandravos k., Ardiškių k., Gajauciškio k., Gemaitiškių k., Gerkiškių k., Karvelninkų k., Kerų k., Kružiūnų k., Kulabiškių k., Medukštos k., Mišiškių k., Navasiolkių k., Norgeliškių k., Padvariškių k., Paliepių k., Panemuninkėlių k., Peckūnų k., Pievagalių k., Punios k., Raganiškių k., Raižavos k., Raižių k., Raubonių k., Silgionių k., Staniavos k., Strielčių k., Taučionių k., Vaidaugų k., Vaisodžių k., Vaišupio vs., Valiūnų k., Žagarių k., Žiūkų k.

	1.2.
	Alytaus r. Butrimonių gimnazijos Butrimonių ikimokyklinio ugdymo skyrius
	Ikimokyklinio ir priešmokyklinio ugdymo programa
	Aleksandravos k., Apynėlių k., Ąžuolėnų k., Beržinės k., Butrimiškių k., Butrimonių mstl., Darbalaukio k., Dūdiškių k., Dūkiškių k., Eičiūnų k., Eigirdonių k., Gailiakiemio k., Gerulių k., Greikonių k., Griškonių k., Janaukos k., Juodgirio k., Jurkonių k., Lelionių k., Likiškių k., Liubartiškių k., Mažiūnų k., Mickūnavos k., Olendernės k., Pabalių k., Pikuškės k., Plasapninkų k., Ratininkų k., Silvanavos k., Stanuliškės k., Trakininkų k., Vadaišiškių k., Vanagėlių k., Vanžadiškių k., Žaliosios k.

	2.
	Alytaus r. Daugų Vlado Mirono gimnazija
	Vidurinio ugdymo programa, pagrindinio ugdymo programos I ir II dalys, pradinio ugdymo programa
	Arčiūnų k., Atžalyno k., Bogušiškių k., Būdos k., Bukaučiškių I k., Bukaučiškių II k., Daugų k., Daugų mtl., Doškonių k., Dvarčėnų k., Giniškių k., Griciūnų k., Kančėnų k., Karliškių k., Majaukų k., Melnytėlės k., Meškučių k., Mieliūnų k., Novoplentų k., Pagilių k., Pavarčių k., Pavartėnų k., Pocelonių k., Pociūniškių k., Purvelių k., Rakatanskų k., Rakščios k., Rimėnų k., Rodžios k., Rokančių k., Salos k., Šiukščiakalnio k., Skabeikių k., Slavinčiškių k., Tamašavos ., Vaikantonių k., Vėžionių k., Viečiūnų k., Vinkšninių k., Žilinčiškių k., Žvirgždėnų k., Domantonių k., Kaniūkų k., Mikalavos k., Skernės k., Ulyškų k., Venciūnų k., Vėžiškių k., Balninkų k., Dubrių k., Dušnionių k., Einorų k., Fermos k., Gečialaukio k., Geisčiūnų k., Kalnėnų k., Kastriškių k., Lankų k., Nemunaičio k., Nemunaičio mstl., Sudvajų k., Užupių k., Vangelonių k.
k., Galintėnų k., Jaujakaimio k., Jociūnų k., Kampų k., Klepočių k., Lydekininkų k., Lizdų k., Makniūnų k., Meškasalio k., Miežionių k., Noškūnų k., Pieriškių k., Piliakalnio k., Raitininkų k., Ryliškių k., Savilionių k., Taručionių k., Vabalių k., Valėniškių k., Veismūnų k., Vertelkų k., Živulčiškės k., Bugonių k., Druskininkų k., Ežeryno k., Galintankos k., Galintėnų k., Jaujakaimio k., Jociūnų k., Kampų k., Klepočių k., Lydekininkų k., Lizdų k., Makniūnų k., Meškasalio k., Miežionių k., Noškūnų k., Pieriškių k., Piliakalnio k., Raitininkų k., Ryliškių k., Savilionių k., Taručionių k., Vabalių k., Valėniškių k., Veismūnų k., Vertelkų k., Živulčiškės k.

	2.1.
	Alytaus r. Daugų Vlado Mirono gimnazijos Alovės pagrindinio ugdymo skyrius
 
 
	Pagrindinio ugdymo programos I ir II dalys, pradinio ugdymo programa, priešmokyklinio ugdymo programa ir ikimokyklinio ugdymo programa
 
 
	Akalyčios k., Alytaus k., Alovės k., Bokštų k., Davainiškių k., Dobrovolės k., Ilgų k., Janapolio k., Jurkionių k., Kaciolkų k., Kalesninkų k., Klausiškių k., Kudariškių k., Mančiūnų k., Muiželėnų k., Obelaičių k., Pagurnių k., Plikionių k., Poteronių k., Šaukėnų k., Skirgailių k., Slabadėlės k., Švabalaukio k., Švobiškių k., Takniškių k., Terpinių k., Židonių k.

	2.2.
	Alytaus r. Daugų Vlado Mirono gimnazijos Venciūnų ikimokyklinio ugdymo skyrius
	Priešmokyklinio ugdymo programa ir ikimokyklinio ugdymo programa
	Domantonių k., Kaniūkų k., Mikalavos k., Skernės k., Ulyškų k., Venciūnų k., Vėžiškių k., Balninkų k., Dubrių k., Dušnionių k., Einorų k., Fermos k., Gečialaukio k., Geisčiūnų k., Kalnėnų k., Kastriškių k., Lankų k., Nemunaičio k., Nemunaičio mstl., Sudvajų k., Užupių k., Vangelonių k.

	2.3.
	Alytaus r. Daugų Vlado Mirono gimnazijos Makniūnų ikimokyklinio ugdymo skyrius
	Ikimokyklinio ir priešmokyklinio ugdymo programa
	Bugonių k., Druskininkų k., Ežeryno k., Galintankos k., Galintėnų k., Jaujakaimio k., Jociūnų k., Kampų k., Klepočių k., Lydekininkų k., Lizdų k., Makniūnų k., Meškasalio k., Miežionių k., Noškūnų k., Pieriškių k., Piliakalnio k., Raitininkų k., Ryliškių k., Savilionių k., Taručionių k., Vabalių k., Valėniškių k., Veismūnų k., Vertelkų k., Živulčiškės k.

	2.4.
	Alytaus r. Daugų Vlado Mirono gimnazijos Daugų ikimokyklinio ugdymo skyrius
	Ikimokyklinio ir priešmokyklinio ugdymo programa
	Arčiūnų k., Atžalyno k., Bogušiškių k., Būdos k., Bukaučiškių I k., Bukaučiškių II k., Daugų k., Daugų mtl., Doškonių k., Dvarčėnų k., Giniškių k., Griciūnų k., Kančėnų k., Karliškių k., Majaukų k., Melnytėlės k., Meškučių k., Mieliūnų k., Novoplentos k., Pagilės k., Pavarčių k., Pavartėnų k., Pocelonių k., Pociūniškių k., Purvelių k., Rakatanskų k., Rakščios k., Rimėnų k., Rodžios k., Rokančių k., Salos k., Šiukščiakalnio k., Skabeikių k., Slavinčiškių k., Tamašavos ., Vaikantonių k., Vėžionių k., Viečiūnų k., Vinkšninių k., Žilinčiškių k., Žvirgždėnų k.

	3.
	Alytaus r. Krokialaukio Tomo Noraus-Naruševičiaus gimnazija
	Vidurinio ugdymo programa, pagrindinio ugdymo programos I ir II dalys, pradinio ugdymo programa, ikimokyklinio ugdymo programa ir priešmokyklinio ugdymo programa
	Arminų I k., Arminų II k., Barkūniškio k., Bernotiškių k., Cibiliekų k., Čiurlionių I k., Čiurlionių II k., Čiurlionių III k., Čižikų k., Dapkiškių k., Daugirdų k., Dirvonų k., Duselninkų k., Gudelių k., Jackonių k., Kabinių k., Kalesninkų k., Kirmėliškių k., Krekštėnų k., Krokialaukio mstl., Krokininkų k., Liuklingėnų k., Maštalierių k., Paberžinės k., Pakašavo k., Peršėkės k., Pošnios k., Sapatiškių k., Šipultiškių k., Svirniškių k., Ūdrijos k., Varanausko k., Vardos k., Varnagirių k., Kaniūkų k., Karklynų k., Kelmanonių k., Kibirkščių k., Kriaunių k., Likiškių k., Margaravos k., Miklusėnų k., Mikutiškių k., Navickų k., Padaglės vs., Panemuninkų k., Paplanskių k., Praniūnų k., Raudonikių k., Rumbonių k., Rutkos k., Strazdinės k., Stražiškių k., Taukotiškių k., Užubalių k., Vytautiškių k., Žaunieriškių k.

	4.
	Alytaus r. Miroslavo gimnazija
	Vidurinio ugdymo programa, pagrindinio ugdymo programos I ir II dalys, pradinio ugdymo programa ir priešmokyklinio ugdymo programa
	Arciškonių k., Atesninkų k., Balkasodžio k., Balkūnų k., Bendrės k., Burbiškės k., Buckūnų k., Cigoniškių k., Dirmiškių k., Geistarų k., Geistariškių k., Geistarukų k., Gudiniškių k., Kaukų I k., Kaukų II k., Kurnėnų k., Kumečių k., Kurtiniškių k., Laburdiškių k., Laukinčių k., Laukintukų k., Likiškėlių k., Mančiūnų k., Mankūnų k., Maslaučiškių k., Milastonių k., Miroslavo k., Mociškėnų k., Nemunaičio k.,  Obelijos k., Obelytės, k., Obelninkų k., Obelninkėlių k., Padirmiškių k., Papėčių k., Parėčėnų k., Peršėkininkų k., Plentos k., Pupasodžio k., Radžiūnų k.,  Remeikių k., Rožučių k., Seimeniškių k., Striminos k., Tolkūnų k., Vankiškių k., Viešnagių k., Vovų k., Zizėnų k., Jurgiškių k., Norūnų k., Revų k., Talokių k., Volungių k., Zaidų k.

	4.1.
	Alytaus r. Miroslavo gimnazijos Miroslavo ikimokyklinio ugdymo skyrius
	Ikimokyklinio ir priešmokyklinio ugdymo programa
	Arciškonių k., Atesninkų k., Balkasodžio k., Balkūnų k., Bendrės k., Buckūnų k., Burbiškės k., Cigoniškių k., Dirmiškės k., Geistarų k., Geistariškės k., Geistarukų k., Gudiniškių k., Kaukų I k., Kaukų II k., Kumečių k., Kurnėnų k., Kurtiniškių k., Laburdiškių k., Laukinčių k., Laukintukų k., Mančiūnų k., Mankūnų k., Maslaučiškių k., Milastonių k., Miroslavo k., Mociškėnų k., Obelijos k., Obelytės, k., Obelninkų k., Obelninkėlių k., Padirmiškių k., Papėčių k., Parėčėnų k., Peršėkininkų k., Plentos k., Pupasodžio k., Remeikių k., Rožučių k., Seimeniškių k., Striminos k., Tolkūnų k., Vankiškių k., Viešnagių k., Vovos k., Zizėnų k., Jurgiškių k., Norūnų k., Revų k., Talokių k., Volungės k., Zaidų k.

	5.
	Alytaus r. Pivašiūnų gimnazija
	Vidurinio ugdymo programa, pagrindinio ugdymo programos I ir II dalys, pradinio ugdymo programa ir priešmokyklinio ugdymo programa
	Anykštėnų k., Bazorių k., Būdos k., Bundžių k., Būriškių k., Čižiūnų k., Dusmenėlių k., Eigelonių k., Einoronių k., Gervėnų k., Junčionių k., Juočiškių k., Jurgelionių I k., Jurgelionių II k., Kaniūkų k., Karkliniškių k., Kazimieravo k., Kedonių k., Klydžionių k., Krūmijos k., Klydžionių k., Lačionių k., Leoniškių k., Liesionių k., Mikalavos k., Miknolesių k., Navasodų I k., Navasodų II k., Pašilio k., Paškūniškių k., Pavarėnio k., Petravinos k., Pivašiūnų k., Pušėnų k., Radvilonių k., Remešiškio k., Skraičionių k., Statkiškių k., Sudvariškių k., Tabalenkos k., Telėtninkų k., Ūtos k., Užukalnių k., Užupio k., Žadiškių k., Žemaitėlių k.

	6.
	Alytaus r. Simno gimnazija
	Vidurinio ugdymo programa, pagrindinio ugdymo programos I ir II dalys, pradinio ugdymo programa
	Aleknonių k., Angininkų k., Atesninkų I k., Atesninkų II k., Ąžuolinių k., Bambininkų k., Bažavos k., Buktininkų k., Dingiškių k., Giluičių k., Gluosninkų k., Gražulių k., Grinkiškių k., Kaimynų k., Kalesninkų k., Kavalčiukų k., Kolonistų k., Komisaruvkos k., Liepakojų k., Luksnėnų k., Litvančiškių k., Marinkos k., Mergalaukio k., Metelytės k., Navininkų k., Ostampo k., Pasimnių k., Ponkiškių k., Radastų k., Santaikos k., Saulėnų k., Simno m., Skiturių k., Skovagalių k., Spernios k., Struogiškių k., Šarkiškių k., Verebiejų k., Zailių k., Žuvintų k.

	6.1.
	Simno gimnazijos ikimokyklinio ugdymo skyrius
	Ikimokyklinio ir priešmokyklinio ugdymo programa
	Aleknonių k., Angininkų k., Atesninkų I k., Atesninkų II k., Ąžuolinių k., Bambininkų k., Bažavos k., Buktininkų k., Dingiškių k., Giluičių k., Gluosninkų k., Gražulių k., Grinkiškių k., Kaimynų k., Kalesninkų k., Kavalčiukų k., Kolonistų k., Komisaruvkos k., Liepakojų k., Litvančiškių k., Marinkos k., Mergalaukio k., Metelytės k., Navininkų k., Ostampo k., Pasimnių k., Ponkiškių k., Radastų k., Saulėnų k., Simno m., Skiturių k., Skovagalių k., Spernios k., Struogiškių k., Šarkiškių k., Verebiejų k., Zailių k., Žuvintų k.

	6.2.
	Alytaus r. Simno gimnazijos specialiojo ugdymo skyrius
	Pradinio individualizuoto, pagrindinio individualizuoto ugdymo programa ir socialinių įgūdžių ugdymo programa
	Teritorija nenustatoma.
Į Alytaus r. Simno gimnazijos specialiojo ugdymo skyriaus specialiąsias klases mokiniai priimami iš Alytaus rajono savivaldybės ir kitų savivaldybių.

